ปัญหา: สำนักงานเขตบางกอกใหญ่ ผู้ร้องได้เข้าไปใช้บริการเรื่องการจดทะเบียนรับรองบุตร วันที่ 16 กรกฎาคม 2567 เวลา 13:30 น. ถึง 14:00 น. โดยประมาณ เจ้าหน้าที่เขต ชื่อ อมรรักษ์ ไชยวงษา ได้มีการพูดจา ไม่สุภาพกับผู้ร้อง พูดจาเสียงดังใส่ และไม่ออกเอกสารตามที่ร้องขอ  ทำให้รู้สึกไม่พอใจที่เจ้าหน้าที่ท่านดังกล่าวปฏิบัติตัวเช่นนี้ และมีการออกเอกสารเขียนคำผิด จึงอยากให้เจ้าหน้าที่ของรัฐ มีการปรับปรุงการให้บริการ และควรจะพูดจาให้สุภาพ การออกเอกสารหรือทำเอกสารควรจะมีการตรวจสอบเสียก่อน ควรทำให้ถูกต้องตามขั้นตอน 
ติดตามเรื่องร้องทุกข์ อ้างอิงเลขที่รับแจ้ง 9KX48A ตรวจสอบจากระบบ เสร็จสิ้น เมื่อวันที่ 18 ก.ค. 67 เจ้าหน้าที่แจ้งว่า ทางสำนักงานเขต ขอเรียนแจ้งว่า
1. กรณีเจ้าหน้าที่พูดจาไม่สุภาพและเสียงดัง น่าจะมีสาเหตุมาจากเจ้าหน้าที่สวมหน้ากากอนามัยและเกรงว่าผู้รับบริการจะได้ยินเสียงไม่ชัด จึงพยายามพูดให้ดังจนฟังดูเหมือนตะคอก ซึ่งโดยปกติแล้ว นางอมรรักษ์ ไชยวงษา ไม่เคยถูกร้องเรียนเรื่องการบริการมาก่อน
2. กรณีเจ้าหน้าที่ไม่ออกเอกสารตามที่ร้องขอ เนื่องจากผู้ร้องประสงค์จะจดทะเบียนรับรองบุตรแต่ไม่ได้พามารดาของเด็กมาแสดงตนเพื่อลงนามให้ความยินยอมในเอกสาร ตามมาตรา 1548 แห่งพระราชบัญญัติประมวลกฎหมายแพ่งและพาณิชย์ เจ้าหน้าที่จึงชี้แจงผู้ร้องทราบและออกเอกสารคำร้อง (คร.1) ซึ่งระบุเหตุผลที่ไม่สามารถดำเนินการรับจดทะเบียนรับรองบุตรให้ผู้ร้องไว้เป็นหลักฐาน
3. กรณีเจ้าหน้าที่พิมพ์เอกสารไม่รอบคอบโดยมีบางคำสะกดไม่ถูกต้อง เจ้าหน้าที่ได้กล่าวขอโทษผู้ร้องและออกเอกสารคำร้อง (คร.1) ให้ใหม่ในคราวเดียวกันแล้ว
จึงขออภัยในความไม่สะดวกมา ณ โอกาสนี้ 

ผู้ร้องขอชี้แจ้งว่าตามที่เจ้าหน้าที่ ได้แจ้งข้อความผ่าน SMS 
1. กรณีเจ้าหน้าที่พูดจาไม่สุภาพและเสียงดังเนื่องจากใส่แมส ห้องดังกล่าวเป็นห้องส่วนบุคคล ไม่น่าจะมีผลที่ต้องทำให้เจ้าหน้าที่กล่าวเสียงดังต่อผู้มาใช้บริการ ซึ่งมีการกล่าววาจาที่พูดเสียงต่อดังผู้มาใช้บริการและไม่เหมาะสม โดยการกล่าววาจาปฏิเสธคำร้องว่า ไม่ได้ค่ะ ไม่ได้ค่ะ นี่ไงคะปฏิเสธแล้วคะ เด็กกว่านี้ก็ไม่รับจดมาแล้วถ้าไม่มีมารดามาด้วย ให้ไปยื่นเรื่องต่อศาล ผู้ร้องจึงได้แจ้งต่อเจ้าหน้าที่ว่า (เป็นทนาย) จึงได้รับการออกเอกสารที่ร้องขอซึ่งเจ้าหน้าที่คนดังกล่าวยังได้กล่าวว่า ปกติไม่เคยออกให้ใครนะ อันนี้ออกให้คะ ซึ่งมองว่าไม่มีความเหมาะสมควรให้บริการแก่ผู้มาใช้บริการที่ดีกว่านี้
2. กรณีเจ้าหน้าที่ไม่ออกเอกสารตามที่ร้องขอ // ผู้ร้องต้องการ “เอกสารปฏิเสธไม่จดทะเบียนรับรองบุตร” ของ สำนักงานเขตบางกอกใหญ่ เพื่อไปยื่นต่อศาล ไม่ใช่การไปยื่นขอจดทะเบียนรับรองบุตร (คร.1) ตามที่สำนักงานเขตกล่าวอ้างซึ่งไม่ตรงกับความเป็นจริงที่ไปยื่นร้องขอเอกสาร
3. กรณีเจ้าหน้าที่พิมพ์เอกสารผิดและไม่รอบคอบ และเจ้าหน้าที่ได้กล่าวขอโทษผู้ร้อง และได้ออกเอกสารคำร้อง (คร.1) ให้ใหม่ ซึ่งการทำงานของเจ้าหน้าที่คนดังกล่าว ควรจะมีการตรวจสอบและทำเอกสารให้รอบคอบถูกต้องกว่านี้ เพื่อป้องกันความผิดพลาด และควรมีเจ้าหน้าที่ที่ตรวจสอบการทำงานของเจ้าหน้าที่ดังกล่าว
4.ผู้ร้องต้องการให้เจ้าหน้าที่ สำนักงานเขตบางกอกใหญ่ ที่เกี่ยวข้องกับเรื่องร้องทุกข์ดังกล่าว โทรติดต่อผู้ร้องเพื่อพูดคุยชี้แจงข้อมูลให้ถูกต้อง

ถนน: รัชดาภิเษก
เขต: บางกอกใหญ่
#1555